1. Обавезни услови за учешће

|  |  |  |
| --- | --- | --- |
| **Бр.** | **Услов** | **Доказ** |
| ***Напомена за све понуђаче:*** *Наведени докази морају да буду достављени у складу са захтевима из одељка 3.* |
| ***Напомена за конзорцијуме:*** *Докази наведени испод морају да буду достављени у односу на сваког члана конзорцијума.* |
|  | Понуђач је активно правно лице, уписано у надлежни привредни регистар у земљи порекла. | ЗА ДОМАЋА ПРАВНА ЛИЦА: Извод из Регистра привредних друштава који води Агенција за привредне регистре.ЗА СТРАНА ПРАВНА ЛИЦА: Извод из надлежног привредног регистра у земљи порекла или еквивалентни документ који се издаје у правном систему земље порекла понуђача.***НАПОМЕНА:*** *Извод или његов одговарајући еквивалент не сме да буде старији од 30 дана, рачунајући од дана издавања до дана rока за подношење понуда, односно до 21.09.2021.. године.* |
|  | Понуђач и његови законски заступници нису осуђивани за неко од кривичних дела као чланови организационе криминалне групе, нису осуђивани због извршења кривичног дела против привреде, кривичних дела против животне средине, примања или давања мита или због преваре. | ЗА ДОМАЋА ПРАВНА ЛИЦА:1. За дела организованог криминала – уверење Посебног одељења (за организовани криминал) Вишег суда у Београду, којим се потврђује да понуђач није осуђиван за неко од кривичних дела организованог криминала;
2. За кривична дела против привреде, против животне средине, кривично дело примања или давања мита, кривично дело преваре – уверење основног суда (које обухвата и податке из казнене евиденције за кривична дела која су у надлежности редовног кривичног одељења вишег суда) на чијем подручју је седиште домаћег понуђача, којим се потврђује да понуђач није осуђиван за кривична дела против привреде, против животне средине, кривично дело примања или давања мита, кривично дело преваре;

***НАПОМЕНА:*** *Уколико уверење основног суда не обухвата и податке из казнене евиденције за кривична дела која су у надлежности редовног кривичног одељења вишег суда, понуђач мора да достави и уверење основног суда и уверење вишег суда.*ЗА ДОМАЋЕ ЗАКОНСКЕ ЗАСТУПНИКЕ ПРАВНИХ ЛИЦА:Извод из казнене евиденције, односно надлежне Полицијске управе Министарства унутрашњих послова (према месту рођења или месту пребивалишта) да није осуђиван за неко од кривичних дела као члан организоване криминалне групе, кривична дела против привреде, против животне средине, кривично дело примања или давања мита, кривично дело преваре.***НАПОМЕНА:*** *Горенаведени извод треба доставити у односу на сваког законског заступника понуђача.*ЗА СТРАНА ПРАВНА ЛИЦА:Одговарајући еквивалентни доказ који се издаје у правном систему земље порекла понуђача.ЗА СТРАНЕ ЗАКОНСКЕ ЗАСТУПНИКЕ ПРАВНИХ ЛИЦА:Извод из казнене евиденције, односно надлежне Полицијске управе Министарства унутрашњих послова (према месту рођења или месту пребивалишта) да није осуђиван за неко од кривичних дела као члан организоване криминалне групе, кривична дела против привреде, против животне средине, кривично дело примања или давања мита, кривично дело преваре, или одговарајући еквивалент који се издаје у правном систему земље порекла понуђача/његовог законског заступника.***НАПОМЕНА:*** *Горенаведени извод треба доставити у односу на сваког законског заступника понуђача.****НАПОМЕНА:*** *Докази не смеју бити старији од 30 дана, рачунајући од дана издавања до дана Рока за подношење понуда, односно до 21.09.2021. године.* |
|  | Понуђач је измирио доспеле пореске обавезе, доприносе и остале јавне дажбине у складу са прописима Републике Србије или друге земље порекла понуђача. | ЗА ДОМАЋА ПРАВНА ЛИЦА:1. Уверење Пореске управе Министарства финансија Републике Србије (за порезе, доприносе и друге јавне дажбине); и
2. Уверење надлежне локалне самоуправе – града/општине (за изворне локалне јавне приходе).

ЗА СТРАНА ПРАВНА ЛИЦА:Одговарајући еквивалентни доказ који се издаје у правном систему земље порекла понуђача.***НАПОМЕНА:*** *Докази не смеју бити старији од 30 дана, рачунајући од дана издавања до дана Рока за подношење понуда, односно до21.09.2021. године.* |
|  | Понуђач поштује обавезе које произилазе из важећих прописа о заштити на раду, запошљавању и условима рада, заштити животне средине и да нема забрану обављања делатности која је на снази у време подношења понуде. | ЗА СВЕ ПОНУЂАЧЕ:Уредно потписана и оверена Изјава (Прилог 5) из конкурсне документације. |

1. Додатни услови за учешће, односно квалификациони услови

|  |  |  |
| --- | --- | --- |
| **Бр.** | **Услов** | **Доказ** |
| 1) | Да понуђач поседује лиценцу:* П112Е5 Министарства грађевинарства, саобраћаја и инфраструктуре за пројектовање пројеката пројекти електроенергетских инсталација у системима светлосног обележавања аеродрома за објекте нискоградње на аеродромском комплексу (полетно-слетне стазе, рулне стазе, пристанишне платформе, хангарске платформе) и
* И112Е5 Министарства грађевинарства, саобраћаја и инфраструктуре за извођење електроенергетских инсталација у системима светлосног обележавања аеродрома за објекте нискоградње на аеродромском комплексу (полетно-слетне стазе, рулне стазе, пристанишне платформе, хангарске платформе).
 | Копија важећих лиценци |
| 2) | У периоду од три година од дана објављивања јавног позива, понуђач је имао искуства у изградњи најмање три хелидрома. У случају конзорцијума, један члан конзорцијума мора самостално да испуњава наведени услов. Такав члан конзорцијума ће уједно бити номинован као носилац посла у уговору о конзорцијуму. | Копија уговора на основу ког је понуђач, односно члан конзорцијума био ангажован за изградњу најмање три хелидрома. Поверљиви подаци ових уговора могу да буду изостављени. Међутим, копије уговора морају да прикажу и учине јасно видљивим да се пројекти односе на конкретан број хелидрома, како је предвиђено у услову из тачке 2). |
| 3) | Понуђач је у претходне три године које претходе години у којој је објављен јавни позив, изградио најмање три грађевинска објекта са минимум шест етажа.  | Копија уговора на основу ког је понуђач, односно члан конзорцијума био ангажован за изградњу грађевинских објеката наведене спратности. |
| 4) | Најмање 2.000.000.000 РСД годишњег прихода у претходне три пословне године које претходе години у којој је објављен јавни позив. Годишњи приход за потребе овог услова сматраће се као приход исказан у (ревидираним) финансијским извештајима понуђача. У случају конзорцијума, највише три (3) члана конзорцијума морају заједно да испуњавању овај услов. | (Ревидираним) финансијски извештаји понуђача, односно релевантних чланова конзорцијума, достављени како је прописано конкурсном документацијом. |

1. Додатне напомене у вези са достављањем доказа
2. Домаћа физичка лица (тј. предузетници) која учествују као понуђачи у поступку доделе концесије достављају једино: (i) извод из казнене евиденције, односно надлежне Полицијске управе Министарства унутрашњих послова (према месту рођења или месту пребивалишта) да није осуђиван за неко од кривичних дела као члан организоване криминалне групе, кривична дела против привреде, против животне средине, кривично дело примања или давања мита, кривично дело преваре; (ii) уверење Пореске управе Министарства финансија Републике Србије (за порезе, доприносе и друге јавне дажбине); и (iii) уверење надлежне локалне самоуправе – града/општине (за изворне локалне јавне приходе).
3. Страна физичка лица која учествују као понуђачи у поступку доделе концесије достављају еквиваленте доказима из тачке 1. овог Одељка 3 који се издају у правном систему земље порекла.
4. Сви докази достављају се у форми обичних и неоверених копија, уколико експлицитно није наведено другачије. Јавно тело може, пре доношења одлуке о избору најповољније понуде, захтевати од понуђача, чија је понуда оцењена као најповољнија, да достави јавном телу оригинале и оверене копије свих или неких од доказа из Одељка 1 изнад.
5. Уколико понуђач не достави тражене оригинале и оверене копије докумената из претходног става, у прописаном року који не може бити краћи од пет (5) дана, јавно тело може одбити његову понуду као неприхватљиву.
6. Понуђач који је уписан у Регистар понуђача који се води при Агенцији за привредне регистре, није дужан да приликом подношења понуде доказује испуњеност обавезних услова из тачки 1) – 4) које се налазе у табели у Одељку 1. Уместо тога, пожељно је да понуђачи који су уписани у Регистар понуђача, изричито наведу ту чињеницу, те да доставе извод из Регистра понуђача.
7. У случају да било које промене везане за испуњење услова за учествовање у поступку доделе концесије из Одељка 1 и 2 наступе пре доношења одлуке о додели јавног уговора или одлуке о обустављању поступка доделе концесије, односно до момента потписивања уговора о концесији, понуђач је дужан да обавести јавно тело писаним путем и да достави релевантну документацију, најкасније у року од пет (5) дана од дана настанка такве промене.
8. Уколико понуђач има седиште ван Републике Србије, јавно тело има право да провери да ли су достављени докази издати од стране надлежних органа те земље.
9. У случају да понуђач не достави тражени доказ до дана рока за подношење понуда, услед немогућности надлежног органа у земљи порекла понуђача да изда такав документ у захтеваном року, јавно тело може продужити рок за достављање таквог доказа за одговарајући додатни период, само у случају да понуђач достави доказ о овој спречености у оквиру своје понуде.
10. Уколико се било који од доказа из тачки 1) – 4) из табеле у Одељку 1 не издаје у правном систему земље порекла понуђача, понуђач може доставити своју писану изјаву којом се потврђује да се такав документ не издаје у земљи порекла понуђача и којом се потврђује испуњеност релевантног услова на коју се такав доказ односи, дату под пуном кривичном и материјалном одговорношћу, оверену пред надлежним органом овере (јавни бележник или суд).
11. Било која јавна исправа (нпр. документ издат од стране државних органа, документ оверен од стране јавног бележника или суда итд.) која није издата у Републици Србији, мора бити легализована ради њене даље употребе у Републици Србији. Примењиви процес легализације зависи од земље у којој је таква јавна исправа издата, односно да ли је таква земља потписница Конвенције о укидању потребе легализације страних јавних исправа, потписане у Хагу, 05.10.1961. године и да ли постоји потврђени билатерални уговор о међусобном ослобађању јавних исправа од легализације између те земље и Републике Србије (или њених правних претходника). Даље информације могу бити преузете са званичне интернет странице Министарства спољних послова Републике Србије на следећем линку <http://www.mfa.rs/sr/index.php/konzularni-poslovi/overa-dokumenata/overa-i-legalizacija?lang=cyr>.